
DISSERTATIO  MEDICA 


D  E 

COCTIONE  CIBORUM  IN 
VENTRICULO. 

QUando quid fm  inclytae  hujus  a* 
,  cademiae  legibus  inflitutum  eft?  ut 
qui  fummos  in  medicina  honores  am¬ 
biunt,  femper  aliquod  ingenii  fpecimen  in 
lucem  edant ;  in  harum  igitur  obfequium, 
hanc  prolem  ftudiorum  primam  tremula 
manu  perficere  aggredior. 

Varia  fcientiae  argumenta  mecum 
volventi,  tandem  in  mentem  fubiit  di  fle¬ 
rer  e  de  Coctione  Ciborum  in  Venti  iculo :  Re 
quidem  maxime  gravi !  et  de  qua  mul¬ 
tum  inter  anciores  celeberrimos  ambigi¬ 
tur.  Antequam  autem  aggrediar,  juva¬ 
bit  prius  pauca  monere  de  Cibis  in  genere» 

4 

Omne  quod  corpus  nutrit  et  reficit,  ex 
vegetabilibus  et  animalibus  defumitur : 

A  His 


De  Cibis 
in  genere. 


De  cibo 
vegetabili. 

His  accedunt  quaedam  condimenta  ex 
vifceribus  terrae  plerumque  deprompta. 

Frugibus,  nullo  pofcente,  creatis,  in 
longum  aevum  paftos  efle  nepotes  Adami, 
ratum  eft.  Tellus  enim  raftro  immunis* 
nec  ullis  faucia  vomeribus,  per  fe  omnia 
dabat.  Ager  inaratus  adhuc  infuetus 
fuit  gravidis  flavefcere  aridis.  Primaevi 
incolae  terrae,  infcii  humo  infindere  fui» 
cos,  vel  cervicibus  boum  juga  imponere, 
vitam  agebant  beatam,  laeti  divitiis  quas 
tellus  fponte  obtulerat ;  nondumque  in- 

ftituti  artibus  faevis  domandi,  vel  infidi  is 
animalia  captandi,  vicium  quaerebant  fo- 
lum  ex  frugibus  et  herbis,  quibus  larga 
manu  Summus  rerum  Opifex  mundum 
impleverat.  Nonnullis  faeculis  interjec¬ 
tis,  quando  homines  augebantur  et  feip- 
fos  vinculo  fociabili  ligabant,  Ceres  fua 
munera  pandebat ;  et  artes  verfandi  agros 
excolere  coeperunt.  Gramineae  hae  plan¬ 
tae,  feminibus  farinofis  fcatentes,  multuin 
fuppeditabant  alimenti;  neque  ufu  con- 
fumebantur*  fed  circa  hominum  taber¬ 
nacula 

nacula  levi  labore  excultae,  annis  labenti- 
bus,  confervabantur:  Hinc  triticum,  oryza, 
mayza,  aliaque  gramina,  ortum  in  vic¬ 
tu  ducebant.  Neque  his  folis  pafcebantur. 
Boves,  caprae,  et  lanigeri  greges,  ex  plenis 
uberibus  lac  praebebant.  His  cibis  unice 
per  multa  faecula  homines  ufos  fui  fle, 
primaevae  hiftoriae  oftendunt.  Saeculum 
revera  aureum!  quando  homines  averfa- 
bantur  jejunia  carne  fedare,  et  dapibus 
fine  fanguine  gaudebant ! 

Adhuc  fub  judice  eft,  quo  tempore 
boves  ex  aratro,  vel  oves  ex  ovili,  vel  mon¬ 
tibus  correpti,  epulas  cruentas  et  immites 
fuppeditabant.  Animalia  cultro  immo¬ 
lanti  ab  ortu  mundi  damnata  efle,  ut  vif- 
ceribus  ereptis  homines  Deorum  mentes 
fcrutarentur,  vel  ut  iram  fedarent,  omnes 
hiftoriae  clara  luce  patefaciunt.  Sed  per 
multa  aeva  faftidiebant  ora  cruore  pollue¬ 
re,  et  facras  refpuebant  dapes.  Volunt  qui¬ 
dam,  ufum  carnium  invaluifle  illico  poft; 
diluvium,  terra  aquis  obruta,  necdum  va¬ 
lente 


De  cibo 
animali,* 

lente  fruftus  fuos  profundere.  Huic  fen- 
tentiae  multum  ponderis  adferunt  verba 
a  Legiflatore  Judaico  memorata 

Diversa  animalia  in  diverfis  plagis 
pro  cibo  habentur:  Hic  pinguefcit  carne 
bovina  ;  illam  refpuit  alter :  In  hac  regi¬ 
one  equos,  afinos,  hircos,  etiam  canes,  de¬ 
vorant  ;  in  illa,  ab  iifdem,  quafi  virofis,  ab¬ 
horrent.  Hic,  mare  fuos  incolas  fuper  Iit- 
tora  volvit;  ibi,  in  fylvis  a  pelago  amoti5 
feris  tantummodo  homines  vefcuntur. 

Gravissimae  inter  auftores  agitan¬ 
tur  lites,  num  homo  natura  herbivorus 
vel  carnivorus  fit.  Ad  hanc  quaeftionem 
paululum  animadvertere  non  abs  revide¬ 
bitur.  Homines  nonnullos  folis  vegetabili¬ 
bus  vix  ille  in  omni  aevo,  minime  negatur. 
Dablylae  palmatae  incolis  Perfiae  pro 
toto  cibo  funt  Pomis,  aqua,  et  lable 
caprino,  beati  vivunt  Arabes.  Cucume¬ 
ribus  incodlis  folis  plerumque  cives  Con- 

ftantinopolitani 

#  Gen1  ii,  3. 
t  Hafelquift’s  Travcls, 


IN  VENTRICULO.  g 

ftantinopolitani  aluntur  Caffiida  in- 
fularum  occidentalium  indigenis  folum 
vi  dium  miniftravit ;  et  plurimi  Scotiae 
monticolae,  cepis  et  avena  pafti,  laborum 
patientes,  et  proelio  intrepidi  evadunt. 
Opus  leve  eflet,  plurima  alia  exempla  in 
lucem  proferre  gentium  et  hominum  ci¬ 
bo  vegetabili  folo  viventium.  Neque  in¬ 
fici  aridum  eft»  quod  gentes,  nec  numero 
pauciores  illis  modo  memoratis,  cibo  fo¬ 
lum  animali  alantur.  Pifcibus  folis 
quidam  Africani  vivunt :  In  regionibus 
feptentrionalibus,  ficut  in  Groenlandias 
Lapyonia,et  Iflandia,  ubi  annus  adeo  im¬ 
mitis  viget,  et  ubi  terra  fere  femper  liib 
alta  nive  rigefcit,  pifces  folum  nutrimen¬ 
tum  fuppeditant.  Scythas  olim  vagantes, 
et  Tartaros  hodiernos,  homines  revera  im¬ 
manes,  carnibus  folis  vixiflfe,  et  jam  nunc 
vivere,  tefles  multi  indicant.  Spernunt 
panem  Patagones,  et  carnem  equinam 
faucibus  voracibus  ingurgitant. 

Patet 


#  Voyage  de  Tournefort  au  Levant, 

Patet  nihilominus,  hominem  omni¬ 
vorum  a  natura  conftitutum  e  (Te:  Is  om¬ 
nia  fere  cibi  genera  mari  terrave  re¬ 
perta  appetit.  Multiplici  ftrage,  feras  ex 
antris  et  pifces  ex  imo  oceano  allicit,  et  ia 
alimentum  afluunt.  Imo  obfonia  ex  ve¬ 
nenatis,  quae  animus  referre  horret,  nau- 
feaque  refugit,  indagat,  et  angues,  bufo¬ 
nes,  fungofque,  ore  luxuriofo  ligurit.  Vi¬ 
res  dentium,  quae  utriufque  cibi  genera 
manducare  accommodantur,  ventriculi 
ftru&ura,  fucci  gaftrici  dotes,  et  intefti- 
norum  longitudo,  quae  medium  tenent 
locum  inter  vifcera  animalium  granivo- 
rorum  et  carnivororum,  omnia  fuadent 
hominem  omnivorum  defignari.  Nimio 
quoque  ufu  cibi  vegetabilis,  morbis  fune- 

ftis  languet  corpus  ;  fibrarum  peccat  ro- 

* 

bur,  hebent  artus,  deficiunt  vires,  et  uni- 
verfum  corpus  obtufa  quaedam  gravitas 
opprimit.  Sed  magis  faevi  funt  morbi 
ex  cibo  animali  folo  orti.  Scabies,  lepra, 
dyfenteriae,  et  febres  malignae,  fere  fem- 
per  cibi  animalis  ufum  immodicum  con- 

fequuntur»  • 


f 


IN  VENTRICULO.  7 

fequuntur.  Sanitati  ergo  maxime  con¬ 
fidunt,  qui  mifto  cibo  vefcuntur.  Hinc 
perpaucas  hodie  reperimus  gentes  quae 
Cerealibus  carent.  Sub  calido  coelo  vic¬ 
tus  ita  attemperandus  eft,  ut  vegetabilis 
aliquantum  praeponderet,  et  vice  verfa 
fub  Jove  frigido  \ 

Pauca  in  hoc  loco  dicenda  funt  de  Condi- 
condimentis,  quae  omnibus  fere  noftris 
cibis  commifcentur,  ut  eos  jucundiores  et 

palato 

*  Cl-  Cocghi  anatomiae  profeflbr,  in  academia  Flo¬ 
rentina  oratione  de  Diaeta  Pythagoraea  habita,  ele¬ 
ganter  monet. 

Cio  che  deve  pienamente  periuadere  ogni  giufto  pen- 
fatoredella  falubrita  e  potenza  dcl  vitto  vegetabile,  (i  e  il 
confiderare  gli orrendi effeti  delPaflinenza  da  untal  vitto, 
fe  ella  non  e  breviffima,  i  quali  s’  incontrano  ampla 
mente  e  ficuramente  regiftrati  nelle  narrazioni  piu  in- 
tereffanti  e  piu  autentiche  degli  affari  umani  Leguerre* 
e  gli  affedi  dei le  piazze,  et  i  lunghi  caftrenfi,  fog~ 
giorni,  le  lontani  navigazioni,  le  populazcini  de  paefi 
incolti  e  maritumi,  le  famofe  peftilenze,  e  le  vite 
degli  homini  illuftri,  fomminiftrano  a  chi  intende  le 
leggi  della  natura,  incontraftibili  evidenze  della  malva- 

gia  e  velenofa  attivita  dal  vitto  contrario  dei  frezo  vege¬ 
tabile,  p.  65. 

palato  gratiores  reddant,  vel  ut  putredi¬ 
nem  fugent.  Multa  eorum  ab  hortis  et 
agris  leguntur.  Quaedam  regnum  foflile 
miniftrat.  Sed,  omnium  longe  frequen¬ 
tius,  fal  marinus  et  faccharum  ufurpan- 
tun  Omnes  pene  gentes  falem  marinum 
cum  vidtu  animali  mifcent.  Putre¬ 
dinem  arcere  in  larga  copia,  et  ciere  in 
,  *"■  / 

minore,  ex  experimentis  Cei.  Pringle 
patet  #.  Neque  putredinem  ciet  fal  im¬ 
mundus  tantummodo,  fed  etiam  optime 
purificatus,  ut  mea  experimenta,  ter  repe¬ 
tita,  comprobant. 

Saccharum  omnibus  aliis  condimentis 
multo  praeftat  :  Nutrimento  copiofo  fca- 
tet,  vi  pollet  antifeptica,  et  morbis  ma¬ 
lignis  occurrit.  Peftem  ipfam  facchari 
largo  ufu  inhibitam  effe,  monet  Cei.  Pr  i  n« 
gle  f. 

Cibo  femper  potum  mifcemus.  Na¬ 
tura 

#  Difeafes  of  the  Army,  Appendix,  paper 
Exper.  25. 

f  Ibid.  part  3.  chap.  7.  Appendix,  paper  4.  Exper. 
27.2 

natura  per  mille  rivos  aquam  nobis  pro¬ 
fundit  ubercim.  Turgent  H o  f  f  m  anni 
opera  dotibus  aquae  falutiferis.  Lau¬ 
dibus  miniis  attamen  dotes  efferuntur. 
In  omni  faeculo  homines  potus  expete¬ 
bant  magis  refociilantes,  et  guftui  amo  e-  • 
niores,  quam  pocula  Acheloia.  Uvae 
in  vitibus  tumidae  cito  homines  allecta- 
vere,  et  fu  ce  os  fu  os  fu  aves  in  torculari 
profuderunt.  Jamdudum  quoque  ars 
cerevifiam  ex  frumentis  eliciendi  homini¬ 
bus  affulilt»  Hanc  petunt  ex  hordeo  Eu¬ 
ropaei,  et  ex  oryza  Afiatici.  Mayzarn  cum 
faliva  commiftam  fermentaciam  adhibent 
Americani  agreites,  et  potum  inebrian¬ 
tem  ab  illa  depromunt.  Saccharifera  Indo¬ 
rum  arundo  liquorem  effundit  ex  quo 
potulenta  parantur  limitati  et  viribus 
convenientia,  modico  faltem  ufu  defump- 
ta.  Exfudant  aliae  quaedam  arbores  fuce  os 
praedulces,  fpiritum  arte  praebentes  laeta¬ 
bilem  *.  Ex  lacte  equino  liquorem  ine- 

B  briantem 

#  Hic  ncdtem  ludo  ducunt*  et  pocula  laeti 
Fermento  atque  ac.d  s  imitantur  vitea  forbis. 

Virg.  Gsor.  3» 

briantem  Tartari  eliciunt.  Immo,nec  de¬ 
fiunt  populi  qui,  horrefco  referens  !  fan- 
guinem  ex  animalibus  modo  caelis  ligu¬ 
riunt,  et  robora  inde  deducunt  *. 

His  nunc  praemiffis,  ad  mutationes 
quas  fubeunt  cibi  in  ventriculo  progre- 

i 

dior.  Cibus  igitur  in  ore  optime  tritus, 
et  faliva  emollitus,  in  ventriculum  per 
gulam  protruditur,  ubi,  majore  copia 
falivae  et  fucco  gaftrico  admiftus,  coitio» 
ni  aptus  redditur. 

Permirum  elt,  ex  cibis  adeo  di  ver» 
fis  femper  chylum  evadere.  Hic  humor 
laiteus,  in  tubulis  forbillantibus  abforp- 
tus,  et  ex  duitu  thoracico  in  venam  lub- 
clavianam  effufus,  vi  quadam  inexplica¬ 
bili  in  fanguinem  mutatur ;  ex  quo  om¬ 
nes  humores  corporis,  dotibus  tam  diver¬ 
tis  praediti,  evadunt. 

Bilis 

#  Bifaltae  quo  more  folent,  acerque  Gelonus, 

Cum  fugit  iu  Rhodopen,  atque  in  deferta  Getarum, 
Et  lac  concretum  cum  fanguine  potat  equino, 

Virg,  Geor, 

Bi  l  is  enim  amara,  faliva  blanda,  uri¬ 
na  falita,  etiam  femen  prolificum,  omnes 
ex  eodem  cibo  et  fanguine  prodeunt. 

Qui  harum  poterit  rerum  cognofcere 
caufas,  is  erit  mihi  magnus  Apollo» 

De  falivae  dotibus  audlores  plurimum  Dc  Saliva 
difcrepant.  Volunt  aliqui  quod  officio 
tantum  aquae  fungitur.  CeL  Pringle 
dotem  antifepticam  illi  tribuit ;  cenfetque 
ita  in  ventriculo  fe  habere*.  Stahlius 
primus  ejus  vim  fermentefcentem  adum¬ 
bravit  f.  Huic  fententiaeHoFFM annus 
et  Boerhaavius,  audtores  multi  nomr 
nis,  affentiunt.  Sed  experimenta,  hanc 
dodtrinam  confirmantia,  nondum  vifum 
noflrum  attigerunt.  Vi  feptica  procul 
dubio  gaudet,  quod  affatim  patebit  ex  ex¬ 
perimento  V. 

Dolen- 

*  Appendix,  paper  4,  Exper.  29.  paper  Exper.  36. 
f  Fermentefcentis  enim  indolis  falivam  exiftere,  varia 
etiam  fatis  fimplicia  experimenta  probant, 

Stahlii  theoria J  unkeri,  p»  234, 

✓ 

Dol  en  dum  eft,  liquorem  gaftricum  in 
ventriculo  adeo  fepultum  efte,  ut  experi¬ 
mentis  noftris  fiibjici  recufet.  Quantum 
conjicere  licet,  fluidum  eft  tenue,  et  ejuf- 
dem  fere  cum  faliva  naturae  ;  nam  alter 
alteri  faepe  accedit  vicarius,  et  femper 
fcatentem  com prendimus,  ubi,  a  caufis 
nonnullis,  deeft  faliva,  Porci  falivam 
vix  fenfibilem  excernunt ;  fed  glandulae 
liquorem  gaftricum  fecernentes  in  ven~ 
triculo  redundant :  Aft,  in  animalibus 

quibis  fere  defunt  glandulae  gaftricae, 
femper  falivam  luxuriare  invenimus. 

Coitionem  cibi  impediunt  moeror,  vel  alii 
animi  motus,  fecretionem  fucci  gaftrici 
interpellando;  unde  patet  vires  ejus  non 
minime  folutioni  favere. 

Antequam  ulterius  progredior, fenten* 
tiae  de  coitionis  ciborum  caufis  propo- 
fitae  levi  calamo  flringendae  funt.  Mo¬ 
nendum  etiam,  ea  quae  in  hoc  loco  tra¬ 
demus,  ventriculo  humano,  viribufque 
ejus  felis,  propria  effe.  Multa  futilia  in 
medium  protulerunt  auctores,  dum  de 

coitione. 

codtione,  quafi  femper  in  omni  animali 
eadem,  dilXeruerunt.  Differt  enim  ftruc- 
tura  dentium  et  ventriculi  in  omni  claf- 
51  animalium,  pro  natura  e.t  viribus  cibo¬ 
rum  ab  unaquaque  affumptorum  :  Dif¬ 
fert  quoque  modus  quo  cibus  in  utra¬ 
que  decoquitur.  Imprimis  igitur  dicen¬ 
dum  eft  de  trituratione, 

D  iu  in  gymnaiiis  medicinae,  plurimis 
verbis  dodlrina  mechanica  de  coctione  ci¬ 
borum  fe  tuebatur.  Borellius,  Pit- 
carnius, ct H a c qu e x u s  vim  ventriculi 
calculo  fu bj icere  conati,  pro  immani  eam 
habuerunt.  Cenfet  Pitcarnius,  vires 
fuas  12,951  libris  aequari.  Altius  eaf- 
dem  vires  audtores  alii  mechanici  eve¬ 
hunt.  Ecce  !  quomodo  hallucinantur  ma¬ 
thematici,  dum  corporum  animatorum 
adtiones  elucidare  conantur :  Ex  hac 
fcaturigine,  errores  plurimi  in  medicinam 
defluxerunt,  quos  jam  nunc  luget  Ars  A- 
pollinaris.  Structura  adeo  abnormi  gau¬ 
det  corpus  humanum,  ut  legibus  mecha¬ 
nicis 


Trituratio  •* 

nicis  fubjici  recufet.  Immo  analogiae,  es 
aliis  naturae  regionibus  petitae,  exiguum, 
nobis  animalium  a&iones  indagantibus, 
lumen  conferunt. 

Sententiam  modo  memoratam  plu¬ 
rima  oppugnant. 

imo,  Vis  ventriculi,  cum  viribus  mu- 
fculorum  abdominis  et  diaphragmatis  a- 
dunata,  minime  robur  ipfi  ab  audtoribus 
adfcriptum  attingit.  Cei.  Hales,  arte 
Verulamia  tam  iniignis,  inveniebat  vim 
ventriculi  canis  adhuc  fpirantis  =39  li¬ 
bris  ;  et  hinc  collegit,  vim  ventriculi  huma¬ 
ni  nunquam  libras6  viginti  fiiperare  * 

sdo,  Tunicae  ventriculi  adlionem  tam, 
vehementem  pati  recufant.  Nam  vis  adeo 
ingens  fibras  dilaceraret,  et  funeftiffima 
fecum  traheret  mala. 

3tio,  Si  codlio  ciborum  ab  attritione 

penderet. 


**  Haemaftaticks,  vol.  2.  p.  17. 

im¬ 
penderet,  omnia  alimenta  digererentur 
tempore  rationem  fimplicem  ferenti  il¬ 
lorum  teneritudini ;  et  quo  facilius  tere¬ 
rentur,  eo  citius  nutrimentum  fierent.  Sed 
neminem  latet,  huic  fententiae  experien¬ 
tiam  obit  a  re.  Alimenta  enim  moli  illima, 
faepe  per  multas  horas  in  ventriculo  re¬ 
morata,  rurfus  immutata,  vomitu  red¬ 
duntur. 

qto,  S i  t  vero  vis  ventriculi  aeque  ingens 
ac  eam  ponere  voluit  calculus  mathemati¬ 
cus,  num  clarior  patebit  modus  quo  cibus 
in  chylum  tranfeat  ?  Omnia  alimenta  coc¬ 
tioni  fubje£ta,  qualitatibus  quibus  olim 
gavifa  erant  exutis,  novas  induunt  for¬ 
mas.  Certe  vis  mechanica  indolem  cibi 
nunquam  tali  modo  permutare  valet. 

Poft  comminutionem  fubtilifhmam,  fem- 
per  idem  manet  radis  indigeftaque  moles. 

Vires  falivae  et  fucci  gaftrici  folven-  Solutio* 
tes  ultra  modum  evehunt,  qui  coctionem 
ciborum  ab  iflis  folummodo  deducunt. 

His 

Putrefacio. 


His  quoque  adverfandum  eft :  Atque,  ut 
funditus  evertatur  haec  opinio,  fubfidium 
a  chemia  invocandum.  Si  in  aqua  forti 
argentum  vel  cuprum  aut  plumbum  fol- 
vuntur,  vix  ullam  mutationem  fubeunt ; 
et  facile,  fale  alkalino  tantum  addito,  et 
materie  infla  mm  ab  ili  reftituta,  formam 
priflinam  recipiunt.  Argentum  plumbo 
nunquam  hac  operatione  evadit  aemulum ; 
neque  cuprum  aut  plumbum  argento  fi- 
mile  redditur.  Ita  femper  fe  habet  fo- 
lutio.  Nullam  mutationem  permanentem 
corporum  follitorum  qualitatibus  inducit. 
In  codione  vero  ciborum,  adeft  permu¬ 
tatio  obvia,  non  folum  formae,  fed  etiam 
qualitatum ;  ufque  adeo  ut  ars  analytica 
principia  ciborum  ab  iifdem  codis  elicere 
incaflum  tentaret. 

Putrefactioni  alii  codionem  tri¬ 
buunt,  cui  omne  ciborum  genus  fponte 
proclive  eft.  Longe  autem,  ut  videtur,  a 
fcopo  aberrant.  Nam,  quis  animo  fano 
cenfere  valet,  chylum,  liquorum  blandif- 

fimum, 


? 

fimum,  inodorum,  fuavemque,  ex  cibis 
putridis  elici  ?  Fermentum  nullum  pu¬ 
tridum  ventriculus  nobis  unquam  exhi¬ 
buit  ;  et  confeilim  probatum  erit  putredi¬ 
nem  nunquam  invalere  nili  ubi  morbo  la¬ 
borat  ventriculus. 

Galenus,  cum  multis  aliis,  qui  ve- 
fiigia  ejus  obfequenter  premunt,  codlio- 
nem  ciborum  calori  tribuunt.  Sed  huic 
fententiae  objicimus,  calorem  ventriculi 
nunquam  gradum  altiorem  petere  quam 
98°  therinometri  Farenheiteani.  Expe¬ 
rimenta  plena  manu  collata  hoc  compro¬ 
bant.  Calor  hunc  gradum  fuperans  pu¬ 
tredinem  alimentis  extemplo  inferret,  fru- 
ftraque  ab  illis  chylum  indole  fua  fuavi 
praeditum  praeftolaremur. 

Multas  alias  fententias  in  medium 
protulerunt  audtores,  quas  recenfere  lon¬ 
gum  effet,  et  a  propofito  noftro  alienum. 
Ad  alia  jam  nunc  me  confero,  quae  rem 
noftram  magis  fpedlant.  Adhuc  pede  in- 
faufto  naturam  fequebamur  5  aft  tandem, 

G  ex 


Calor 

ex  alta  caligine  prodiens,  nobis  placidam 
nudamque  fe  oftendit. 

Elementa  chemiae  primum  in  medi» 
cinam  tranflata  animos  hominum  mul¬ 
tum  capiebant,  et  phyfiologi  omnes  cor¬ 
poris  humani  aCfciones  principiis  chemicis 
accommodare  volebant ;  ex  his  fomniis 
chemicorum  caterva  errorum  in  artem 
irruebat.  Morborum  caufas  proximas  ex 
falis  alicujus  praevalentia,  vel  ex  alia  hu¬ 
morum  improbitate  inepta,  ducebant.  Sed 
haec  decantata  humorum  vitia  immerito 
traduci  et  damnari,  ex  luce  nuper  fulgente 

i 

patet ;  et  jure  igitur  e  medicina  fugantur. 
Principia  tamen  chemica,  medicinae  caute 
applicata,  multum  fubhdii  adferunt ;  ju¬ 
vant  enim  ad  errores  expurgandos,  et  do¬ 
cent,  dummodo  certam  metam  non  tran» 
feant,  functiones  maxime  fepultas  in  lu¬ 
cem  depromere, 

Fermentationem  adeffe  in  ventri¬ 
culo,  primus  innuit  V an.  IIelmonti- 

l  s ; 


/ 

u  s  * ;  fed  devius  a  vera  caufa,  acidum  fem- 
per  praeftare  quafi  fermentum  in  floma- 
cho  cenfuit.  Nulla  experimenta  hanc 
fententiam  confirmantia  proflant.  Lac 
coagulandi  vi  pollere  ventriculum,  haud 
inficiandum  eft.  Sed  multa  praeter  aci¬ 
da,  ut  mucus  a  crafiis  inteflinis  excretus* 
flores  etiamque  cinarae,  eadem  poteflate 
gaudent:  Ex  Experimento  I.  elucidatur* 
acidum  fermentum  non  neceflario  ventri¬ 
culo  unquam  adeffe. 

Tria  genera  fermentationum  omnibus 
pernota  funt:  Scii.  Vinosum,  Aceto- 
sum,  et  Putridum.  Caufas  autem  a 
quibus  pendet  haec  operatio  naturae  mi¬ 
rifica,  humeri  folvere  recufant ;  adhuc 
in  tenebris  reconditae  jacent,  et  fortafle 
femper  jacebunt. 

Ciborum  omnia  genera,  five  vegetabi¬ 
lia  fint,  five  animalia,  haec  tria  ftadia  fu- 
beunt.  Prima  et  fecunda  femper  in  ven¬ 
triculo  locum  habent.  Diu  jacflabatur, 

nujn 


Hclmontii  opera,  p.  ui.  119«, 

num  cibus  animalis  Radium  vino  fu m  et 
acetofum  fubiret  ;  et  quia  Radia  haec  fen- 
fibus  fe  non  obtulerunt,  fpiritum  vel  aci¬ 
dum  ex  illo,  fponte  aut  arte  elici,  nonnulli 
inficiantur.  Sed  hujus  opinionis  falfitas 
unicuique  ad  argumenta  in  hoc  loco  pro- 
ferenda  attendenti  patebit. 

i  mo,  Aestum  obvium  femper  comita¬ 
ri  fermentationem,  omnes  principiis  che- 
uiicis  vel  parum  imbuti  callent.  Che- 
mici  veteres,  hunc  a  e  itum  maxima  vi  in« 
gravefeere  poflremo  Radio,  opinabantur. 
Sed  quaedam obfervationes  nuperae  adum¬ 
brant,  calorem  omnem  adventu  putredinis 
difpelli  Adfunt  vero  tentamina  quae, 
res  animales  incalefcere  dum  fermentati- 
one  refolvuntur,  indicant.  Panni  opifices 
huic  teflimonium  trifle  miniflrant.  Si 

enim  laneae  vefles,  adhuc  madidae,  aeri 
exponantur,  aefluare  cito  incipiunt,  et 
brevi  tempore  fullones  pavidi,  fpeque 
fru (Irati,  fubita  flamma  correptas  afpici- 

unt. 

^  Didionnaiie  de  Chymie,  1’article  Putrefaction» 

unt.  Sed  aliquem  adverfantem  huic  ar¬ 
gumento,  videor  mihi  audire,  Quo  ftadio 
calor  fterquilinio  ingravefcit?  Annon  fer- 
mentatio  putrida  tali  cumulo  ineft?  Infici- 
or  equidem  ;  nam  fimi  equini  fuccis  vege¬ 
tabilibus  adeo  conferti  funt,  ut  fermenta - 
tionem  vinofam  et  acetofam,  ante  ad¬ 
ventum  putridae,  patiantur;  et  in  iflis 
tantummodo  aeftuant  ftadiis. 

edo,  Humorem  acidum  e  ventriculo 
exfputum  faepe  fentiunt  homines  qui 
cibum  animalem  per  multas  dies  epulan¬ 
tur.  Odorem  acidum  praebent  ventriculi 
animalium  carnivororum,  et  ex  faecibus 
eorum  arte  analytica  acidus  liquor  elimi¬ 
natur 

3tio,  Quaedam  experimenta,  ad  hanc 
quaeftionem  fpedlantia,  confpicuam  red¬ 
dunt.  Servata  caro  bovina  per  biduum 

in 

*  Ac  ne  recrementa  quidem  animantium  vifa  fmt  in- 
digna  quae  analyfi  chymicae  fubjicerentur,  id  in  univer- 
fum  ftatui  poteft,  animalia  quae  carne  vefcuntur,  ea  ex¬ 
cernere  quae  multum  olei  et  falis  volatilis,  parum  quoque 
acidi,  in  fe  continent. 


Du  Hamel  Reg.  fcientiar  hiftor» 

in  aere  aeftivo,faporem  et  odorem  acidum 
praebuit ;  quod  teftabatur  vir  eruditus,  et 
huj  us  Academiae  alumnus,  Cl.  I  homas 
Smith.  Cei.  Ha  ll  er  quoque  fidem  fa¬ 
cit,  fe  odorem  acidum  ex  carne  fervente 
percepiffe  *.  Multos  alios  audlores  huic 
fententiae  confentientes  facile  foret  ob- 
teftari,  fi  opus  effet. 

Si  indolem  cibi  et  phaenomena  codtio- 
nis  contemplemur,  fermentationem  fem- 
per  in  ventriculo  adeffe,  a  priori  ducen¬ 
dum  erit, 

imo,  Omnia  genera  animalium  et  ve~ 
getabiiium  fervere,  dummodo  fatis  commi¬ 
nuantur, ,  et  caloris ,  fluoris ,  et  aeris  fiant 
compotes,  haud  negandum  eft.  Sed  om¬ 
nibus  his  fruitur  cibus  in  ventriculo. 

[a)  Cibus  in  ore  optime  tritus,  et  mo¬ 
tu  ventriculi  paulatim  jadlatus,  femper 
ad  vota  comminuitur. 

ifl)  Calor  nunquam  ventriculo  abeft 
ufque  ad  9S0  thermometri  Farenheite- 
ani.  Neque  fermentationem  interpellat 

calor 


0  Elementa  Phyfiol.  voi.  6.  p.  316, 

calor  tam  alte  elatus ;  nam,  calore  altius 
evedto,  faevit  fermentatio. 

(c)  Fluorem  optatum  promovent  fa« 
liva  et  fuccus  gaftricus,  magna  copia  cibo 
affufa,  quibus  potulenta  una  cum  cibo 
femper  haufta  accedunt. 

(cT)  Aere  femper  foeta  eft  faliva,  cui 
accedit  quoque  aer  e  cibo  elicitus.  Hunc 
corpora  pene  omnia  ingredi,  primum  in¬ 
nuit  fupra  laudatus  Hales,  dum  expe¬ 
rimenta  plurima  fententiae  fubfidium  va¬ 
lidum  afferentia,  excudebat.  His  quo¬ 
que  opitulantur  experimenta  dilucida 
Profefforis  noftri  eximii  Black,  qui  ani¬ 
mo  Halefio  plurimum  ardet. 

edo,  Sp  ect  and  a  nunc  funt  phaeno- 
mina  codlionis  in  ventriculo,  quae  con- 
fentire  phaenominis  fermentationis  miro 
modo  videntur.  In  omni  mole  fervente 
obfervantur  inflatio ,  extricatio  aeris ,  et 
mutatio  integra  molis  ferventis .  Sed  haec 
omnia  nobis  codlio  ciborum  in  ventriculo 
exhibet. 


(a)  Cibus 

[a)  Cibus  femper  ventriculo  receptus 
turget.  Hoc  omnes  uno  ore  teftantur. 

(£)  Aer  copiofus,  procedente codlione, 
e  cibis  elicitur,  tametfi  obvium  fit  in  illis 
folummodo  qui  morbis  ventriculi  vexan¬ 
tur.  Hunc  primum  nomine  gas  fylvejlris 
defignavit  Vam  Helmontius.  Nonne 
fomni  cupido,  quam  epulas  confequentem 
obfervamus,ab  aftione  hujus  narcotica  in 
nervis  ventriculi  oritur  ? 

(c)  Coctione  peracta,  accidit  muta¬ 
tio  integra  indolis  ciborum ;  adeo  ut 
chylus  a  natura  tam  vegetabili  quam  a- 
nimali  longe  diffideat. 

Quo  autem  clarior  evadat  haec  quaeftio, 
in  medium  adducere  vifiim  eft  quaedam 
experimenta  in  proprio  ventriculo,  ab 
omni  morbo  immuni  confecla,  quae 
hanc  doctrinam  extra  dubium  ponere  vi¬ 
dentur. 


EX  PER- 

E  X  P  E  R.  I. 

Carne  bovina,  pilis,  pane,  etcerevifia9 
paftus  fui  ;  prius  autem  grana  quinque 
falis  alkaiini  forbui,  ut  obtunderetur  mi¬ 
nimus  humor  acidus  ab  epulo  poftremo  re- 
lidtus.  Hora  tertia  poit  prandium,  fump- 
to  emetico  ex  tartar.  emet.  gr.  ii.  liquorem 
guftu  acidum  evomui,  qui,  affufa  infufione 
campanulae  rotundifol.  clare  erubuit. 

E  X  P  E  R.  II. 

Carne  vitulina,  pifis,  et  pane  come- 
ftis,  aquaque  fola  haufta,  hora  jam  tertia 
poft  paftum  evomui.  Panis  (qui  aliquan¬ 
do  acido  pollet)  nulla  indicia  aciditatis 
dedit.  Salem  ut  antea  alkalinum  fump- 
feram.  Materies  tamen  ejedla  colorem 
rutilum  infufioni  praedidtae  conciliavit. 

E  X  P  E  R.  III. 

Carne  gallinae,  braffica,  et  pane 
azymo,  pro  prandio  ufus  \  hora  folita  evo- 

D  mui, 

mu  i,  et  liquor  ejedtus  indicia  acidi  fupra 
dicta  prodidit. 


E  X  P  E  R,  IV. 

Ne  objiciatur  ab  aliquo,  ventriculum 
meum  abnormem  effe  aut  morbo  vexatum, 
amicus  meus  ingeniofus  Guliflmus 
Pe  nny,  qui  in  hac  Academia  ftudiis  cum 
fumma  fruge  incumbit,  integerrima  va¬ 
letudine  gaudens,  anate,  fabis,  et  pane 
paftus,  evomuit.  Eventus  votis  fecun¬ 
dus  fuit,  et  liquor  ejedlus  guftum  acidum 
praebuit,  rutilumque  infufioni  eoiorem 
•  campanulae  contulit. 

E  X  P  E  R.  V. 

Ut  elucidarentur  dotes  falivae  quas 
fupra.  retulimus,  carnis  ovinae  et  panis 
ana  drachmas  duas  duobus  vafis  vitreis 
immifi.  Huic  ialivae  fefquiunciam,  illi 
eandem  copiam  aquae,  infudi,  et  in  balneo 

arenae 

arenae  utraque  collocavi.  Horis  quin¬ 
que  elapfis,  fervere  incepit  mixtura  cum 
faliva.  Poft  feptimam  horam,  acidi  in¬ 
dicia  clara  praebuit;  dum,  in  mole  cui 
aqua  affuia  fuerat,  vix  ullus  motus  ap¬ 
paruit.  Horis  duodecim  elapfis,  odo* 
rem  putridum  emifit  miftura  cum  faliva ; 
dum  moles  aquofa  blanda  et  inodora  ad 
horam  ufque  vigefimam  perftitit. 

Hoc  experimentum,  bis  repetitum,  e- 
ventum  iimilem  fauftumque  miniftravit. 

Dissoluto  jam  nunc  nodo  adhuc  fru- 
ftra  tenta to,  pauca  in  hoc  loco,  ad  expo¬ 
nendam  mutationem  ulteriorem  quam 
fubit  cibus  antequam  chylus  evadat,  pu¬ 
llulantur. 

Cl.  nofter  hiftoriae  naturae  Profefibr 
Ra msay,  in  diflertatione  inaugurali,  “  De 

Bile,  monet,  bilem  acido  vegetabili  mi- 
ftam,  invicem  qualitates  fuas  obtundi. 
Experiment.  XVIII.  p.  9.  “  Ex  aceti  par- 
H  tibus  quatuor,  et  bilis  recentis  partibus 

g  £  .  . 

qumque  miftura' facla,  neutrius  lapo- 

£  i 


rem 

“  rem  praebebat ;  fed  medium  quendam 
u  manifefte  dulcem.” 

Exp.  XIX.  “  Miftura  aceti  et  bilis,  ut 
“  in  Exp.  XVIII.  facta,  lafti  recenti  afFu- 
u  Fa  coagulum  hujus  non  induxit,  etfi  ea- 
“  dem  aceti  copia  per  fe  afFufa  plus  quam 

€‘  fuffieiens  ad  coagulum  inducendum 
“  fuifFet.” 

Id  em  experimentum  proflare  videmus 
libro  “  De  bilis  ufu,  natura,  et  morbis,”  a 
Baglivio  tradito.  Aceto  bili  afFufo,  “  a- 
“  maritiem  retufam  e  fle,”  indicat.  Ex  his 
experimentis  patet  modus  quo  chylus  ex 
cibo  elicitur,  quando  duodeno  bilis  in¬ 
funditur.  Munere  Fort  a  fle  praecipitan¬ 
tis  fungitur  bilis,  foeces  ex  cibo  dejici- 
endo,  per  communem  corporis  cloacam 
eliminandas 

Ih 

*  Quod  ad  bilis  ufum  fecundum  fatis  certe  videtur  ob- 
fervatio  Helmontii,  quod  licet  in  ventriculis  animalium 
vegetabilibus  paftorum  acidi  quiddam  femper  inveniatur  ; 
poli:  bilis  tamen  affufionem,  nihil  omnino  acidi  vel  inte- 
flinis  vel  in  foecibus  alvinis  reje&is  reperiri  poteft.  Con*  - 
flat  porro,  per  experimenta  fuperius  adlata,  acidum  I 

quodvis 

In  animo  fuit,  pauca  fubj icere  de  mor¬ 
bis  ventriculi;  fed  hoc  me  longe  ab  in¬ 
cepto  traheret.  Fas  fit  mihi  tantum  de 
natura  et  deledlu  ciborum  verbum  facere. 

Multa  futilia  et  infulfa  de  hac  re 
garrulantur  audtores  ;  ingenfjue  caterva 
morborum  ab  ufu  alimentorum  inconful- 
to  dimanare  jaclatur.  Quoniam  vero 
dotes  ventriculi  aflimilantes  adeo  mira¬ 
biles  furit,  non  magni  refert  qualitas  ci¬ 
borum.  Damna  ftomaeho  per  quanti¬ 
tatem  praecipue  adferuntur.  Concinne  er¬ 
go  cecinit  Lucrktius: 

Nec  refert  qui  equam  quo  vidu  corpus  alatur , 
Dummodo  quod  capias — ■ — didere  pojjis 
Jlrtubus  - — — — 

Morbis 

quodvis  vegetabile  a  bile  affufa  adeo  immutari,  ut  ne¬ 
que  guftui,  neque  lac  coagulando,  acidum  jam  elte  fe 
prodat.  Alimentorum  igitur  indolem  acefcentem  ut¬ 
cunque  mutat  bilis  ;  fed,  ut  nobis  videtur,  hoc  non  fit  per 
mifcelam  partis  cujufdam  alkalinae  vel  fubalkalinae,  quae 
in  bile  nequaquam  deprenditur,  nec  quidem  per  admi- 
ftionem  partis  cujufdam  alcalefcentis  vel  putrefeentis  es 
bile. 


Ramsay  De  bile,  p.  18. 

Morbis  in  longum  aevum  occurrunt, 
qui  difcunt  vivere  parvo. 

I  \ 

Ad  metam  jam  diflertationem,  in  qua 
multa  levia  fudit  incuria,  produxi.  Sed 
antequam  calamum  dimittam,  gratiae  ex 
animo  amore  flagrante  perlolvendae  funt 
viro  eruditiflimo,  et  difcipulis  chariflimo, 
Gulif  lmo  Cullen,  qui  primus  mihi 
hanc  dodlrinam  inveftiganti  januam  a- 
peruit,  reilumque  monftravit  tramitem. 
Vale,  egregium  academiae  decus  !  Tuum 
nomen  mecum  femper  durabit ;  et  laudes 
et  honores  tui  in  aeternum  manebunt ! 


t 


FINIS, 


